Мы махуэхэм
Бадзэуэгъуэм и 19, махуэку
Урысей Федерацэм Къэрал кIуэцI IуэхухэмкIэ и министерствэм и юридическэ IэнатIэм и махуэщ
Тыркумэным щагъэлъапIэ Гъавэм и махуэр
1900 гъэм Париж и метрор къызэIуахащ.
1903 гъэм лъакъуэрыгъажэмкIэ япэ дунейпсо зэпеуэр екIуэкIащ.
1918 гъэм РСФСР-м къару щигъуэтащ япэ совет конституцэм.
1920 гъэм Урысейм къыщызэрагъэпэщащ къэралым щIэныгъуэншагъэр щыгъэкIуэдыным пыщIа Iуэхухэр зэкIэлъызыгъэкIуэну комиссэ.
1924 гъэм къыдэкIащ «Красный спорт» (иджы — «Советский спорт») газетым и япэ номерыр.
1926 гъэм Екатеринослав къалэм и цIэр Днепропетровск жиIэу зэрахъуэкIащ.
1941 гъэм Сталин Иосиф СССР-м зыхъумэжыныгъэмкIэ и наркому ягъэуващ.
1942 гъэм Къардэн Къубатий Березовскэ куейм фашист кхъухьлъатитI къыщриудыхат.
1952 гъэм Финляндием и президент Паасикиви Юхо Хельсинки къыщызэIуихащ ХV гъэмахуэ Олимп джэгухэр. Совет Союзым щыщ спортсменхэр япэу зыхэтар а Олимпиадэрщ.
1980 гъэм Москва щыщIидзащ ХХII гъэмахуэ Олимп джэгухэм. СССР-м и командэ къыхэхам абы къыщихьауэ щытащ медали 195-рэ. Советыдзэхэр Афганистаным зэрырашар хабзэншагъэу къызэралъытэр кърырагъэлъагъуэу, Олимпиадэм къэкIуатэкъым къэрал 50-м щIигъум я спортсменхэр.
1996 гъэм Атлантэ (США) къыщызэIуахащ ХХVI гъэмахуэ Олимпиадэр. Спортсмен нэхъыбэ дыдэ зыхэтар а зэхьэзэхуэхэрщ — цIыху 10744-рэ.
БзэщIэныгъэлI, СССР-м ЩIэныгъэхэмкIэ и академием и академик, Нэгумэ Шорэ и IэдакъэщIэкIхэр зыджа Мещанинов Иван къызэралъхурэ илъэси 135-рэ ирокъу.
ХХ лIэщIыгъуэм и усакIуэ нэхъ лъэщ дыдэхэм хабжэу щыта Маяковский Владимир къызэралъхурэ илъэси 125-рэ ирокъу.
УФ-м и цIыхубэ артист, режиссёр, тхакIуэ Ливанов Василий и ныбжьыр илъэс 83-рэ ирокъу.
Совет уэрэджыIакIуэ, актёр, кинорежиссёр, Кур-жым и цIыхубэ артист, СССР-м и Къэрал саугъэтыр зрата Кикабидзе Вахтанг и ныбжьыр илъэс 80 ирокъу.
Украинэм щыщ боксёр цIэрыIуэ, дунейпсо зэпеуэхэм мызэ-мытIэу щытекIуа, Киев къалэм и Iэтащхьэ Кличко Виталий и ныб-жьыр илъэс 47-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 24 — 27-рэ, жэщым градус 19 — 20 щыхъунущ.
Бадзэуэгъуэм и 20, мэрем
Шахматхэм я дунейпсо махуэщ. 1966 гъэ лъандэрэ ягъэлъапIэ, 1924 гъэм а махуэ дыдэм Париж Дунейпсо шахмат федерацэр (ФИДЕ) къызэрыщызэрагъэпэщам тращIыхьауэ.
Японием щагъэлъапIэ тенджызым и махуэр
Тортым и дунейпсо махуэщ
Колумбием и щхьэхуитыныгъэм и махуэщ. 1810 гъэм Богота къалэм цIыхухэр къыщызэрыIэтащ, Испанием къыгуэкIыу къэрал щхьэхуит хъуныр къагъэуву.
1534 гъэм Кембридж къалэм (Инджылыз) дунейм щыяпэу къыщызэIуахащ тхылъ къыщыдагъэкI IуэхущIапIэ.
1561 гъэм Идар Темрыкъуэ ипхъу Гуащэнэ чыристан диныр кърагъэщтащ, Марие цIэри фIащащ.
1900 гъэм Франджым щыяпэу къэралым и къалащхьэ Париж метрополитен къыщызэIуахащ.
1941 гъэм СССР-м Къэ-рал шынагъуэншагъэм- кIэ и цIыхубэ комиссариатымрэ Къэрал кIуэцI IуэхухэмкIэ цIыхубэ комиссариатымрэ зэгуагъэхьэжри, Къэрал кIуэцI IуэхухэмкIэ наркомат къызэрагъэпэщащ
1966 гъэм КПСС-м и ЦК-мрэ СССР-м и Министрхэм я советымрэ унафэ къащтащ Волжскэ автомобиль заводыр Тольятти къалэм щыухуэным теухуауэ.
1969 гъэм США-м и «Аполлон-11» кхъухьыр Мазэм тетIысхьащ.
1990 гъэм Осетие Ищхъэрэ автономнэ республикэм и Совет Нэхъыщхьэм къищтащ я къэрал суверенитетым теухуа унафэ икIи я къалащхьэ Орджоникидзе нэхъапэм зэреджэу щыта Владикавказ цIэр иритыжащ.
Совет режиссёр, СССР-м и цIыхубэ артист, «Семнадцать мгновений весны» фильм цIэрыIуэри нэгъуэщI куэди тезыха Лиозновэ Татьянэ къызэралъхурэ илъэс 94-рэ ирокъу.
Къэрал, парт лэжьакIуэ, политик Къущхьэ Гъумар къызэралъхурэ илъэс 91-рэ ирокъу.
Къэрал, жылагъуэ лэжьакIуэ, егъэджакIуэ, философие щIэныгъэхэм я доктор, техникэ щIэныгъэхэм я кандидат Хъурей Феликс и ныбжьыр илъэс 80 ирокъу.
Сабий усакIуэ АфIэунэ Лиуан къызэралъхурэ илъэс 80 ирокъу.
УсакIуэ, драматург, АР-м гъуазджэхэмкIэ щIыхь зиIэ и лэжьакIуэ, Адыгейм и цIыхубэ тхакIуэ Къуиикъуэ Налбий къызэралъхурэ илъэс 80 ирокъу.
Экономикэ щIэныгъэхэм я кандидат, Кубанми АР-ми щIэныгъэхэмкIэ щIыхь зиIэ я лэжьакIуэ, ЩIДАА-м и академик, РАЕН-м, Нью-Йорк и академием хэт ТIрахъуэ Энвер и ныбжьыр илъэс 71-рэ ирокъу.
Урысей фигурист цIэрыIуэ, гъэсакIуэ, Олимп джэгухэм дыжьын, жэз медалхэр къыщызыхьа Жулин Александр и ныбжьыр илъэс 55-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градус 24 — 25-рэ, жэщым градус 17 — 18 щыхъунущ.
